Lav et referat af nedenstående tekst:

Tekst:
Sommer er lig med et stort antal nyudklækkede og håbefulde dimittender. Men desværre ender mange af de højtuddannede fra både Aalborg Universitet og UCN med at skifte SU’en ud med dagpenge. Sidste år gik over 1.600 dimittender i Nordjylland fra at være studerende til at være ledig og få dagpenge tre måneder efter endt uddannelse. Det forsøger projektet ”Vækst via viden” at komme til livs. Her forsøger aktører fra erhvervsliv, uddannelse og beskæftigelsesområdet at matche nyuddannede med arbejdspladser. På den måde sætter de fokus på akademisk arbejdskraft og arbejdspladser i provinsen. Fra ledig til projektleder En af dem, som i 2017 gjorde brug af projektet, er Patrick Palsgaard. Da han var færdig med sin kandidat i IT-ledelse, gik han ledig i tre måneder. Men så fik han hjælp af ”Vækst via viden” og kom i kontakt med IT-virksomheden Complea i Nørresundby. -	Det fik mig ind på arbejdsmarkedet. Jeg fik en fod indenfor hos en virksomhed, der er i stor vækst, og som manglede ressourcer og nye kompetencer. Det havde været svært på egen hånd, så det gør en stor forskel, når man kommer med noget i ryggen og ikke bare alene, siger Patrick Palsgaard. Selvom hans kandidat i IT-ledelse ikke gav ham de kompetencer, som virksomheden i Nørresundby søgte i første omgang, så fik de alligevel øjnene op for ham til en samtale, som ”Vækst via Viden” havde sat op. Her besluttede Compleas direktør, Morten Hovaldt, at Patrick Palsgaard kunne give virksomheden et friskt pust og nye perspektiver. Derfor er han nu ansat som projektleder. -	Vi har fået rigtig meget ud af Patricks evner og lærebøgerne, han har været igennem. Han kommer bare med en anden tilgang end det, vi ellers har oplevet, siger direktøren. Siden 2016 har mere end 750 nyuddannede ledige fået arbejde gennem projektet. Partnerkredsen bag består af Aalborg Universitet, University College Nordjylland, Erhvervshus Nordjylland, De Nordjyske Erhvervskontorer, de nordjyske jobcentre, Akademikernes A-Kasse, KKR Nordjylland og Business Region North Denmark. -	Projektet gør det bare lettere for virksomhederne at tage en nyuddannet ind. Complea vidste nok ikke helt, hvad det var, jeg kom med i rygsækken efter fem år på universitetet. Det kan være svært med alle de smarte titler, siger Patrick Palsgaard. På Complea er Patrick Palsgaard lige nu den eneste, der er ansat med hjælp fra projektet. Men han bliver nok ikke den sidste. -	Det er jo altid svært for en nyuddannet lige at drøne ud og finde et job, så jeg vil helt klart anbefale andre nyuddannede at kigge den vej, hvis de har svært ved at finde et job. Jeg har ikke fortrudt det, siger Patrick Palsgaard.

Referat:
Sidste år dimitterede næsten 6.000 unge fra Aalborg Universitet og UCN. Men for mange ender studietiden med at blive erstattet af arbejdsløshed.